钦定古今图书集成/理学汇编/经籍典/第186卷 > 丘光庭兼明书 > 《善者信矣》
## 钦定古今图书集成/理学汇编/经籍典/第186卷 > 丘光庭兼明书 > 《善者信矣》

隐六年《左传》云：“‘周任有言曰：‘为国家者，见恶如农夫
之务去草焉，芟夷蕴崇之，绝其本根，勿使能植’，则善
者信矣。”明曰：“信’当读为屈伸之伸，古者多用信字为
伸。《易系辞》曰：‘尺蠖之屈，以求信也’。此其类焉。传言‘善
者信，善者谓嘉谷之苗也。恶者常盛则嘉谷之苗屈，
恶草除则嘉谷之苗伸，故知‘信’即古之伸字也’。”